laion/Wikipedia-Exotic huggingface dataset:
רוברט ויליאמס

רוברט לי ויליאמס השלישי (באנגלית: Robert Lee Williams III; נולד ב-17 באוקטובר 1997) הוא כדורסלן אמריקאי, המשחק בקבוצת פורטלנד טרייל בלייזרס מליגת ה-NBA, בעמדת הסנטר. נודע כחוסם מצטיין, הודות למוטת ידיים של כ-2.30 מטרים. ויליאמס נולד בשריבפורט שבלואיזיאנה, וגדל בעיר ויוויאן הסמוכה. בשנת 2016 החל ללמוד באוניברסיטת טקסס A&M, ובשתי עונותיו בקבוצת הכדורסל שלה (ה"אגיס") זכה בתואר "שחקן ההגנה של המחוז הדרום-מזרחי", לאחר שרשם ממוצעים כוללים של 11.1 נקודות, 8.7 ריבאונדים ו-2.5 חסימות למשחק. בטורניר אליפות המכללות של עונת 2017/2018 סייע להאגיס להשוות את הישג השיא של המועדון – העפלה לשלב שמינית הגמר (NCAA Sweet Sixteen). בסיום אותה עונה עזב את האוניברסיטה, לאחר שנתיים בלבד, לטובת התמודדות לבחירה בדראפט ה-NBA. בדראפט ה-NBA‏ 2018 נבחר ויליאמס על ידי בוסטון סלטיקס, בבחירה ה-27. לאורך עונת הרוקי שלו שותף ב-32 משחקים בלבד, ותרם 2.5 נקודות בממוצע למשחק, בעוד קבוצתו העפילה לחצי גמר האזור המזרחי בפלייאוף. בפתיחת עונת 2019/2020 הציג יכולת מעודדת כמחליפו מהספסל של דניאל תייס – כולל משחק שיא של 11 נקודות ו-6 חסימות מול סן אנטוניו ספרס – אולם פציעה בירך השביתה אותו מ-38 משחקים בין דצמבר 2019 למרץ 2020. בספטמבר 2023 הועבר וויליאמס כחלק מעסקת טרייד לפורטלנד טרייל בלייזרס מדיה וקבצים בנושא רוברט ויליאמס בוויקישיתוף רוברט ויליאמס, ברשת החברתית אקס (טוויטר) רוברט ויליאמס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN האם ויליאמס כבר חוסם מצטיין?, באתר causewaystreet.com,‏ 11 בנובמבר 2019 הסטטיסטיקות של ויליאמס בליגת המכללות, באתר sports-reference.com רוברט ויליאמס עוזב את טקסס A&M, באתר shreveporttimes.com,‏ 23 במרץ 2018 רשימת הנבחרים בדראפט 2018, באתר basketball-reference.com סטטיסטיקות המשחק בין הסלטיקס לספרס, באתר ESPN,‏ 10 בנובמבר 2019 חזרתו של ויליאמס למגרש קרבה, באתר boston.com,‏ 20 בפברואר 2020
ג'ינסנג

ג'ינסנג (באנגלית Ginseng, שם מדעי: Panax) הוא סוג של צמח רב שנתי ממשפחת הקיסוסיים, בעל שורשים עבותים. הג'ינסנג גדל בעיקר בחלקה הצפוני של סין, בקוריאה הצפונית, בצפון אמריקה ובסיביר ונפוץ בעיקר בסביבה אקלימית קרה. השם "ג'ינסנג" בו משתמשים בשפה העברית מקובל גם בשפות אירופאיות, לצד השם פאנאקס (Panax). מקור השם מהשפה הקנטונזית, בה קרוי הצמח ג'אן-סאנג, שמשמעותו "שורש האדם". מנגד, השם "פאנאקס" שאוב מהשפה היוונית בה משמעותו "מרפא-כל" והוא הוענק לצמח על ידי הבוטניקאי הנודע קרולוס ליניאוס שהיה מודע לשימוש הנרחב שנעשה בצמח ברפואה הסינית. החומרים הפעילים בג'ינסנג קרויים ג'ינסנוסידים שהם סוג של טריטרפנואידים. עד היום בודדו 31 גינסנואידים, המסודרים באינדקס לפי קוטביות יורדת מ-a עד h וסימונם Rx. המרכז הארצי לבריאות משלימה ואינטגרטיבית (NCCIH) של המכונים הלאומיים לבריאות בארצות הברית ערך סיכום על האפקטיביות הרפואית של הג'ינסנג האסייתי. מסקנתו העיקרית הייתה שאף על פי שמיוחסות לצמח תכונות רבות, רוב המחקרים בתחום אינם באיכות גבוהה ולכן הבנתנו את יתרונותיו הרפואיים מוגבלת. מאמר סקירה משנת 2013 של 65 ניסויים מבוקרים עם הקצאה אקראית מצא שג'ינסנג אסייתי יכול לשפר מטבוליזם של גלוקוז ולהוריד את רמת הסוכר בדם. תופעת הלוואי הבולטת ביותר בשימוש בג'ינסנג האסייתי היא נדודי שינה. עם זאת, נצפו תופעות לוואי נוספות המופיעות בשכיחות נמוכה יותר כדוגמת בעיות בוסת, כאבים בשדיים, קצב לב מוגבר, שינויים בלחץ הדם, כאבי ראש, אובדן תיאבון ובעיות עיכול. דווח גם על הזעה מוגברת[דרוש מקור]. ייתכן שהג'ינסנג האסייתי יוצר אינטראקציות עם תרופות אחרות. ייתכן גם שהוא אינו בטוח עבור נשים בהיריון. אחד הכימיקלים בג'ינסנג גורם למומים מולדים בחיות אחרות. ברפואה האלטרנטיבית, מיוחסות לצמח תכונות רבות כגון חיזוק במצבי לחץ, אפרודיזיאק מעורר-מינית, חומר ממריץ, הקטנת התנגודת לאינסולין בחולי סוכרת מסוג 2. גם הרפואה הסינית מייחסת לג'ינסנג השפעות רבות כגון הגברת רמות האנרגיה והצ'י, שיפור האון המיני של הגברים, שיפור תפקודי הכבד, שיפור הזיכרון, חיזוק מערכת החיסון והרגעת מערכת העצבים. ג'ינסנג אסייתי (Panax Ginseng) - מקובל לשימוש כממריץ ומעורר מינית. ג'ינסנג סיבירי (Siberian Ginseng) - מכיל אליוטרוסידים במקום ג'ינסנוסידים. השפעתו המעוררת עדינה יותר מזו של הג'ינסנג האסייתי. ג'ינסנג אמריקאי (American Ginseng) - זן ג'ינסנג הגדל בצפון אמריקה. היות שעל פי הרפואה הסינית הוא מקדם את יסוד הין, הרי שהוא מקובל לשימוש על ידי נשים. ג'ינסנג יפני (Nihon Ginseng)- זן ג'ינסנג האופייני ליפן. הרכבו הכימי מקנה לו השפעה המשפרת קרישת דם. ג'ינסנג הודי (Withania somnifera) - ידוע בשם אשווגנדה. ומסייע להחלמה ולחידוש כלל מערכות הגוף. ג'ינסנג, באתר ITIS (באנגלית) ג'ינסנג, באתר NCBI (באנגלית) ג'ינסנג, באתר האנציקלופדיה של החיים (באנגלית) ג'ינסנג, באתר Tropicos (באנגלית) ג'ינסנג, באתר GBIF (באנגלית) ג'ינסנג, באתר IPNI (באנגלית) Asian Ginseng, NCCIH (באנגלית)
אל-ויזיה

אל-ויזיה (בערבית: الويزية) היה כפר ערבי בנפת צפת. רוב תושבי הכפר היו חקלאים בדואים. הכפר חרב במהלך מלחמת העצמאות. הכפר היה ממוקם 8.5 קילומטר צפון מזרחית לצפת. הכפר נמצא דרומית מזרחית לחורבת ירדה. במפקד אוכלוסין 1922 של ארץ ישראל שערכו הבריטים, היו באל-ויזיה 30 תושבים, כולם מוסלמים. בשנת 1945 התגוררו בכפר מאה תושבים מוסלמים. שטח הכפר באותה עת היה 6,361 דונם. מתוכם השתמשו הערבים ב-795 דונמים לחקלאות וב-1,623 דונם נוספים לבנייה 2,114 דונם סווגו כ"בלתי ניתנים לטיפול". הכפר נהרס במהלך מלחמת העצמאות ב-1 במאי 1948, על ידי הגדוד הראשון של הפלמ"ח, במסגרת מבצע יפתח. מדיה וקבצים בנושא אל-ויזיה בוויקישיתוף ברוך הבא לאל-ויזיה סקר פלסטין המערבית, מפה 4: רשות העתיקות, המפקח בויקימדיה Khalidi, 1992, p. 503 Barron, 1923, Table XI, Sub-district of Safad, p. 42 Government of Palestine, Department of Statistics. Village Statistics, April, 1945. Quoted in Hadawi, 1970, p. 120 Government of Palestine, Department of Statistics. Village Statistics, April, 1945. Quoted in Hadawi, 1970, p. 170 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
קפה פושקין

קפה פושקין (ברוסית: Кафе Пушкинъ) הוא שמה של מסעדה במוסקבה, שנוסדה ב-1999 בידי אנדרי דלוס. המסעדה, שנפתחה על ידי המסעדן אנדריי דלוס בשנת 1999, מתמחה במנות מהמטבח האצילי הרוסי. פנים האולמות מיוצר בסגנון ההיסטורי של המאה ה-19. המנהל הראשון של המסעדה הוא אלכסנדר זייצב, השף הוא אנדריי מחוב. ההערכה היא ששמה של המסעדה נוצר בהשראת השיר "Nathalie" מאת הזמר ז'ילבר בקו, בו שר על מוסקבה, על הכיכר האדומה, על אהבתו לילדה רוסית ושוקולד חם ב-Café Pouchkine. שלושת האולמות העיקריים של המסעדה - "בית מרקחת", "ספרייה" ו-"אינטרסול" - מייצגים חדר מהמאה ה-19 עם אוסף גדול של עתיקות. אחת האטרקציות העיקריות של הבית היא הספרייה הגדולה. הוא מאכלס מהדורות מהמאה ה-18 עד תחילת המאה ה-20. מדיה וקבצים בנושא קפה פושקין בוויקישיתוף אתר האינטרנט הרשמי של קפה פושקין (באנגלית) קפה פושקין, ברשת החברתית פייסבוק קפה פושקין, ברשת החברתית אינסטגרם http://portrel.com/2018/08/18/cafe-pushkin-a-moscow-legend-brought-to-life/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
SOR NC 18

SOR NC 18 הוא אוטובוס מפרקי (אוטובוס ארוך) בשירות עירוני, מתוצרת יצרנית האוטובוסים הצ'כית SOR Libchavy (פול') (שם רשמי: "SOR Libchavy spol. s r.o") אשר יוצר בין השנים 2015–2008 בצ'כיה דגם "SOR NC 18" מוגדר כ"אוטובוס ארוך" ("אוטובוס מפרקי"). "אוטובוס מפרקי" הוא אוטובוס המחולק לשני מקטעים או יותר, המחוברים זה לזה באמצעות מפרק מסתובב. המפרק מקטין את רדיוס הפניות של האוטובוס הארוך ומאפשר לאוטובוס הארוך יכולת תמרון למרות אורכו מספר מושבים: 59 מושבים / 86 נוסעים בעמידה, סך הכל 145 נוסעים 3 דלתות כניסה (פריסת דלת: 2-2-2) גובה רצפה מקרקע - 32 ס"מ, אוטובוס נמוך-רצפה יחידות מדגם "SOR NC 18" יוצאו לפולין ולגרמניה דגם "SOR NC 18", שנת 2010 דגם "SOR NC 18", שנת 2010 דגם "SOR NC 18" דגם "SOR NC 18" דגם "SOR NC 18" SOR B 7,5 SOR B 9,5 SOR BN 9,5 SOR NB 18 SOR NS 18 מדיה וקבצים בנושא SOR NC 18 בוויקישיתוף SOR NC 18, סרטון באתר יוטיוב אתר היצרן SOR דגם "SOR NC 18" החדש (בפולנית) pardubickamhd.cz/blog/1231025025-novy-sor-nc-18 דגם "SOR NC 18" - תמונות galerie-autobusu.cz/SOR~NC18 דגם "SOR NC 18" pardubickamhd.cz/blog/1231025025-novy-sor-nc-18 קווי "SOR NC 18" בפולין phototrans.eu/autobusy דגם "SOR NC 18" infobus.pl/czechy-kolejny-sor-nc-18
יחסי הונגריה–קרואטיה

יחסי הונגריה–קרואטיה הם יחסי החוץ בין הונגריה לבין קרואטיה. אורך גבול המדינה בין המדינות הוא 348 ק"מ. בראשית המאה ה-10 הוקמה ממלכת קרואטיה, אשר מאוחר יותר השתלטו עליה ההונגרים, ובתחילת המאה ה-12 היא הפכה לחלק מממלכת הונגריה. במשך מאות שנים שהייתה נתונה לשלטון הונגרי, שמרה הישות הקרואטית על אוטונומיה. במאה ה-16 כבשה האימפריה העות'מאנית את רוב שטחי קרואטיה, ועל החלק הנותר השתלט בית האבסבורג כממלכת קרואטיה ההבסבורגית. בסוף המאה ה-17 הצליחה האימפריה ההבסבורגית לכבוש את האזורים שהיו קודם לכן בשליטת העות'מאנים. בשנת 1918 הצטרפה קרואטיה לחבלים נוספים באזור מערב הבלקן, ואלו ייסדו יחד את ממלכת הסרבים, הקרואטים והסלובנים, אשר שמה שונה מאוחר יותר לממלכת יוגוסלביה. במהלך מלחמת העולם השנייה לחמו הקרואטים וההונגרים לצד גרמניה הנאצית כחלק ממדינות הציר. ב-18 בינואר 1992 כוננו שתי המדינות יחסים דיפלומטיים, אחרי שקרואטיה זכתה בעצמאות מיוגוסלביה. בשנת 1992 הכירה הונגריה בעצמאות קרואטיה יחד עם שאר הקהילה הכלכלית האירופית, וצידדה גם בקרואטיה במהלך מלחמת העצמאות של קרואטיה. בשנת 2012 מחזור הסחר בין המדינות הסתכם בכמיליארד דולר, בעיקר מיצוא הונגריה לקרואטיה. תיירים הונגריים תורמים תרומה משמעותית למגזר התיירות הקרואטי: בשנת 2009 ביקרו בקרואטיה 323,000 אזרחים הונגרים, כולל ראש הממשלה ויקטור אורבן. קרואטיה והונגריה חתמו על 96 הסכמים בילטרליים, והן חברות נאט"ו והאיחוד האירופי. ב-17 באוקטובר 2015 סגרה הונגריה את הגבול עם קרואטיה על מנת למנוע ממהגרים מסוריה, אפגניסטן וכדומה לעבור במדינה כדי להגיע למערב אירופה. הונגריה מחזיקה בקרואטיה שגרירות בזאגרב ו-3 קונסוליות בדוברובניק, אוסייק וספליט. קרואטיה מחזיקה בהונגריה שגרירות בבודפשט ו-2 קונסוליות בנג'קניז'ה ופץ'. מדיה וקבצים בנושא יחסי הונגריה–קרואטיה בוויקישיתוף אתר על יחסי מדינות
ארלוזורוב

האם התכוונתם ל... חיים ארלוזורוב – מראשי תנועת העבודה בתקופת היישוב וראש המחלקה המדינית של הסוכנות היהודית רצח ארלוזורוב – רציחתו של חיים ארלוזורוב, שזעזעה את היישוב היהודי בארץ ישראל רחוב ארלוזורוב – רחובות הקרויים על שם ארלוזורוב בערי ישראל שדרות ארלוזורוב בעפולה רחוב ארלוזורוב בתל אביב – אשר בסמוך לו נמצא מתחם תחבורה גדול הכולל את: מסוף 2000 – מסוף אוטובוסים הקרוי גם "מסוף ארלוזורוב" מחלף הרכבת – מחלף הקרוי גם "מחלף ארלוזורוב" תחנת הרכבת תל אביב סבידור מרכז – תחנת רכבת הקרויה גם "תחנת רכבת ארלוזורוב" תחנת הרכבת הקלה ארלוזורוב – תחנת רכבת קלה בקו האדום של הדנקל בתל אביב תחנת הרכבת הקלה ארלוזורוב מערב – תחנת רכבת קלה בקו הירוק של הדנקל בתל אביב תחנת הרכבת הקלה מסוף ארלוזורוב – תחנת רכבת קלה בקו הסגול של הדנקל בתל אביב חיים ארלוזורוב (אוניית מעפילים) – אונייה שהובילה מעפילים מאיטליה ומשוודיה לישראל בשנת 1947 חיים ארלוזורוב (יכטת מפרשים) – יכטת מפרשים של "הפועל", נחנכה ב-1933. אליעזר ארלוזורוב – רבה של ראמני, סבו של חיים ארלוזורוב סימה ארלוזורוב – רעייתו של חיים ארלוזורוב שאול ארלוזורוב – מומחה מים ישראלי, בנו של חיים ארלוזורוב מירב ארלוזורוב – עיתונאית ישראלית, בתו של שאול ארלוזורוב
מועדון ספורט גונש

מועדון ספורט גונש (בטורקית: Güneş SK) היה מועדון ספורט טורקי שבסיסו באיסטנבול, טורקיה. נוסד באוקטובר 1933 מתוך גלאטסראיי והיו להם אותם צבעים: צהובים ואדומים. שמו של המועדון היה אטס-גונש (מטורקית: "להבת שמש") בתחילה, שהפכה במהרה לגונש. הם היו אחת הקבוצות החזקות בשנות השלושים, לאחר שזכו את ליגת הכדורגל של איסטנבול בעונת 1937–1938 ובליגה הלאומית בעונת 1938. סכסוכים בתוך המועדון של גלאטסראיי, שהחלו תחילה בשנים 1929–1930, הגיעו לשיאם בשנת 1933. לאחר שנאסר על גורם רשמי אחד מהמועדון, הוחמר מצב הדברים וכמה פקידים ואנשי מועדון נוספים התפטרו כתוצאה מכך. בסופו של דבר התפטר יוסוף זייה אוניש, שכיהן כיו"ר המועדון, גם הוא באותה שנה מאותן סיבות. 25 החברים שעזבו את המועדון תכננו להקים מועדון חדש. התוכנית יצאה לפועל באוקטובר 1935 עם מינוי סבת עבאס כנשיא הראשון. השם גונש ("שמש") הוצע על ידי מוסטפא כמאל אטאטורק. לאחר תקופה קצרה בלבד, מועדון גונש זכה להצלחה ניכרת והפך ליריב של המועדונים הגדולים באיסטנבול. מכיוון שגונש כלל כמה מחברי גלאטסראיי לשעבר, התפתחה יריבות מיוחדת בין שתי הקבוצות. הם חוו את תור הזהב שלהם בעונת 1937–1938, כשזכו גם באליפות איסטנבול ובאליפות הליגה הלאומית. באותה שנה, רק חמש שנים לאחר הקמתו, המועדון התפרק באופן בלתי צפוי. ב-20 במרץ 1938 השיגה גונש את הניצחון הגבוה ביותר של המועדון נגד גלאטסראיי כשהביסה אותם 7–0 באצטדיון טקסים. זהו הפרש השערים הגבוה ביותר במשחק כדורגל בין שני המועדונים והתבוסה הגבוהה ביותר בתולדות גלאטסראיי בתחרויות ביתיות. הליגה הלאומית הטורקית זכייה (1): 1938 ליגת הכדורגל של איסטנבול זכייה (1): 1937/38 Yüce, Mehmet (2015). İdmancı Ruhlar: Futbol Tarihimizin Klasik Devreleri: 1923-1952 Türkiye Futbol Tarihi (בטורקית). Vol. 2. Istanbul: İletişim Yayınları. ISBN 9789750516955. "İstanbul'a 'Güneş' doğuyor!". ntv.com.tr (בטורקית). נבדק ב-5 במאי 2018. {{cite web}}: (עזרה) "1937-1938 Sezonu Milli Küme 6. Hafta Maçı". macanilari.com (בטורקית). נבדק ב-5 במאי 2018. {{cite web}}: (עזרה)
יחסי מקסיקו–סנגל

יחסי מקסיקו–סנגל הם היחסים הבילטרליים שבין המדינות המקסיקניות המאוחדות לבין רפובליקת סנגל. שתי המדינות חברות בקבוצת ה-15, פורום שהוקם בוועידת המדינות הלא-מזדהות. באפריל 1960 קיבלה סנגל עצמאות מצרפת. ב-1961 שלחה מקסיקו משלחת נשיאותית שביקרה במדינה, שמשימתה הייתה להכין את הקרקע לייסוד יחסים דיפלומטיים בין המדינות, דבר שאכן קרה ב-10 במאי 1962. במאי 1975, ביקר נשיא סנגל, לאופולד סדאר סנגור במקסיקו. במהלך ביקורו במקסיקו, נחתם הסכם לשיתוף פעולה תרבותי ומדעי, והסכם נוסף לשיתוף פעולה טכנולוגי. ביולי אותה שנה ערך נשיא מקסיקו לואיס אצ'ווריה אלברס, והפך לנשיא המקסיקני הראשון שביקר באפריקה. ב-1991 סגרה מקסיקו את השגרירות שלה בסנגל, ושנתיים אחר כך פתחה את קונסוליה בדקר. במרץ 2002, ביקר נשיא סנגל עבדוליי ואד במקסיקו ובעיר מונטריי והשתתף בוועידה בינלאומית לפיתוח. בשנת הסתכם הסחר בין המדינות בכ-28 מיליון דולר. הייצוא העיקרי של מקסיקו לסנגל כלל מכונות, מוצרי חשמל וכדומה, ואילו סנגל ייצאה למקסיקו סחורות דוגמת אילמניט, זירקון ועוד. מדיה וקבצים בנושא יחסי מקסיקו–סנגל בוויקישיתוף Consulate of Mexico in Dakar Senegal exports to Mexico, Trading Economics Mexico exports to Senegal, Trading Ecnomics José Ezequiel Iturriaga: Rastros y Rostros(בספרדית) Bilateral relations between Mexico and Senegal (בספרדית) President Léopold Senghor visits Mexico (בספרדית) El Viaje Presidencial por Tres Continentes: Senegal בתאריך 10 באוגוסט 2018, בארכיון האינטרנט (בספרדית)
יחסי יפן – סיירה לאון

יחסי יפן–סיירה לאון הם היחסים הדיפלומטיים הרשמיים שבין יפן לבין הרפובליקה של סיירה לאון. בין יפן לבין הרפובליקה של סיירה לאון מתקיימים יחסים דיפלומטיים רשמיים. היחסים הדיפלומטיים הרשמיים שבין יפן לבין הרפובליקה של סיירה לאון כוננו ב-27 באפריל 1961, יום הכרתה של יפן בעצמאות סיירה לאון. ארנסט באי קורומה, נשיא סיירה לאון (2008, 2013) ג'וליוס מאדה ביו, נשיא סיירה לאון (2019) יפן אינה מיוצגת בסיירה לאון בדרג השגרירות. יפן מיוצגת בסיירה לאון בדרג הקונסולרי באמצעות קונסוליה רשמית שהיא מחזיקה בפריטאון, בירת המדינה. סיירה לאון אינה מיוצגת ביפן בדרג השגרירות. סיירה לאון מיוצגת ביפן בדרג הקונסולרי באמצעות קונסוליה רשמית שהיא מחזיקה בטוקיו, בירת המדינה. יחסי יפן–סיירה לאון, באתר משרד החוץ של יפן CONSULATE GENERAL OF JAPAN IN FREETOWN, SIERRA LEONE CONSULATE GENERAL OF SIERRA LEONE IN TOKYO, JAPAN
יחסי הונגריה–סרביה

יחסי הונגריה–סרביה הם יחסי החוץ בין הונגריה לבין סרביה. שתי המדינות חולקות 151 ק"מ של גבול משותף. ישנם כ-254,000 אנשים ממוצא הונגרי המתגוררים בצפון סרביה (במיוחד בוויבודינה) וכ-7,000 אנשים ממוצא סרבי החיים בהונגריה. במהלך המאה ה-15 נכבשו ממלכת סרביה ורוב ממלכת הונגריה בידי האימפריה העות'מאנית, אולם לקראת סוף המאה ה-17 הועברה הונגריה לשלטון בית הבסבורג. במהלך המלחמה הטורקית הגדולה, בשלהי המאה ה-17, נעזרו בסרבים אויבי הטורקים - האוסטרים, הפולנים והוונציאנים. במשך תקופה קצרה נחלו האוסטרים הצלחה מסוימת, אך בסופו של דבר נסוגו. סרבים רבים נענו להזמנת האוסטרים, ונדדו צפונה לשטחי אוסטריה, במקום להישאר בארצם בהמתנה לנקמה הטורקית. במהלך המאה ה-18 הצליחו האוסטרים לכבוש את צפון סרביה ובוסניה, וחלקים מדלמטיה, מה שאפשר לסרבים רבים לחזור לאזורים אלה. במהלך המאה ה-19 התקיימו יחסים טובים בין ההונגרים לסרבים, אולם לאחר הקמת ממלכת סרביה הידרדרו היחסים ביניהם, ובמהלך מלחמת העולם הראשונה לחמו המדינות זו בזו. לאחר המלחמה סופחו ממלכת קרואטיה-סלבוניה והבאנאט לממלכת סרביה, והוקמה ממלכת הסרבים, הקרואטים והסלובנים שהפכה מאוחר יותר לממלכת יוגוסלביה. ב-12 בדצמבר 1940, הונגריה חתמה על הסכם ידידות נצח עם יוגוסלביה, אולם לאחר מכן היא נטלה חלק בפלישה של מדינות הציר ליוגוסלביה, מה שגרם להתאבדותו של ראש הממשלה ההונגרי פאל טלקי. בשנת 2013 נערך פיוס היסטורי בין הונגריה לסרביה; נשיא הונגריה יאנוש אדר נאם בפני הפרלמנט הסרבי, שם התנצל רשמית על השתתפותם של הונגרים ברצח העם הסרבי במלחמת העולם השנייה, כולל הטבח בדרום באצ'קה. בתגובה, בשנת 2014 ביטל הפרלמנט הסרבי את חוקי יוגוסלביה על אשמתו הקולקטיבית של העם ההונגרי בפשעים שבוצעו במלחמת העולם השנייה. יחסי סחר ממלאים תפקיד חשוב בכלכלות של שתי המדינות. בשנת 2015 הייתה סרביה שותפת הסחר ה-18 החשובה ביותר בהונגריה בייצוא סחורות ו-26 ביבוא. הונגריה מחזיקה בסרביה שגרירות בבלגרד ו-3 קונסוליות בקרגוייבץ, ניש וסובוטיצה. סרביה מחזיקה בהונגריה שגרירות בבודפשט וקונסוליה כללית בסגד. מדיה וקבצים בנושא יחסי הונגריה–סרביה בוויקישיתוף אתר על יחסי מדינות
פאט סמיר

ג'ורג' אלברט רוטנברג (באנגלית: Georg Albert Ruthenberg; נולד ב-5 באוגוסט 1959) הידוע בשם פאט סמיר, הוא מוזיקאי אמריקאי ממוצא יהודי. סמיר משמש כגיטריסט להקת הרוק "פו פייטרס", היה חבר בלהקת הפאנק רוק, "הג'רמס", ושיתף פעולה עם להקת "נירוונה". סמיר נולד במערב לוס אנג'לס לאב ממוצא יהודי גרמני ולאם ממוצא אפרו אמריקאי ואמריקאי ילידי. כילד הוריו שלחו אותו ללימודי פסנתר, ולאחר מכן הוא התחיל ללמד את עצמו גיטרה. על אף שאביו יהודי, סמיר היה נער נוצרי אדוק ובגיל 13 סמיר עזב את הבית והצטרף לקומונה דתית. הוא למד בתיכון ציבורי בלוס אנג'לס ונשר ממנו בשל בעיות התנהגות. לאחר שנשר מהתיכון הוא הקים עם חברו דרבי קראש את "הג'רמס", להקת פאנק רוק. הלהקה הצליחה בסצנת הפאנק רוק והוציאה אלבום אחד בשם "GI". בשנת 1980 מת סולן הלהקה, דרבי קראש, ממנת יתר של הרואין והלהקה התפרקה. בשנות ה-80 ניגן סמיר בפרויקטים שונים ועשה קריירת סולו קצרה והוציא אלבום בשם "Ruttensmear". בשנת 1993 [דרוש מקור] קיבל הזמנה מקורט קוביין, סולן להקת הגראנג' המצליחה נירוונה, לשמש כגיטריסט הליווי של קוביין בסיבוב ההופעות הקרוב של הלהקה, סמיר הסכים להצעה. באותו זמן, נירוונה נחשבה לאחת מלהקות הרוק הפופולריות והמצליחות בעולם. סמיר הופיע לראשונה עם נירוונה ב-25 בספטמבר באותה שנה, בתוכנית סאטרדיי נייט לייב. הוא יצא עם נירוונה לסיבוב הופעות בן חצי שנה וניגן עם הלהקה בהופעת ה-mtv unpluged המפורסמת. לאחר התאבדותו של קוביין באפריל 1994, הלהקה התפרקה. באוקטובר 1994 סמיר נענה להצעתו של מתופף נירוונה, דייב גרוהל, להיות הגיטריסט בהרכב חדש שהוא הקים הנקרא פו פייטרס. הלהקה הקליטה את האלבום "The Color and the Shape" שיצא במאי 1997 באלבום סמיר ניגן את גיטרת הליווי, בעוד גרוהל לצד תפקידו כסולן הלהקה הקליט את תפקידי הגיטרה המובילה. זמן קצר לאחר הקלטת האלבום ועל אף הצלחתו, סמיר החליט לעזוב את הלהקה. ב-2005 סמיר חזר להופיע מדי פעם עם הפו פייטרס שהפכה לאחת מלהקות הרוק הבכירות בעולם. וב-2010 הוא חזר רשמית ללהקה ונעשה אחד משלושת הגיטריסטים של הלהקה ביחד עם גרוהל וכריס שיפלט. עם חזרתו ללהקה הוא הקליט ביחד עם חברי הלהקה את האלבום "Wasting lights". במקביל לפעילותו כחלק מהפו פייטרס, סמיר השתתף במספר איחודים של להקת הג'רמס לאורך השנים. בנוסף, סמיר התאחד מספר פעמים עם חברי נירוונה קריסט נובוסליץ' ודייב גרוהל, בין השאר, בנובמבר 2014 כאשר נירוונה נכנסה להיכל התהילה של הרוק. ב-2012 הוא השתתף בשיר "cut me some slack" ביחד עם דייב גרוהל, נובוסליץ' ופול מקרטני שנוצר לסרט "Sound city" שיצר גרוהל. מדיה וקבצים בנושא פאט סמיר בוויקישיתוף אתר האינטרנט הרשמי של פאט סמיר פאט סמיר, במסד הנתונים הקולנועיים IMDb (באנגלית) פאט סמיר, באתר Rotten Tomatoes (באנגלית) פאט סמיר, באתר ספוטיפיי פאט סמיר, באתר AllMusic (באנגלית) פאט סמיר, באתר MusicBrainz (באנגלית) פאט סמיר, באתר Discogs (באנגלית) פאט סמיר, באתר Songkick (באנגלית) 2024 GRAMMY Nominations: See The Full Winners & Nominees List | GRAMMY.com, grammy.com
צטנקודונטמורפה

צטנקודונטמורפה (שם מדעי: Cetancodontamorpha; מילולית: "בעלי שיניים דמויות לווייתן") הוא ענף של מכפילי פרסה הכולל את ההיפופוטמיים והמינים הקרובים אליהם. רוב המינים החברים בקבוצה משויכים לתת-סדרה דמויי היפופוטם, בה נכללים ההיפופוטמיים וקרוביהם וכן אבות הלווייתנים. זהו הענף השני בקבוצה צטרומיננטיה, בה כלולים גם מעלי הגירה. בני הקבוצה החלו להתפתח באמצע תקופת האאוקן והם התפתחו למגוון קבוצות, ביניהם האנדרוסארכוס (שלעיתים נכלל בסדרת המזוניכידים) האנטלודונטיים שדמו לחזירי ענק טורפים וראשוני ההיפופוטמים. כמו כן החלו להתפתח אז רוב הלווייתנים הקדומים. כיום מצויים רק בני משפחת ההיפופוטמיים והלווייתנים החיים בים. סוג ללא מקור Siamotherium - נכחד סוג ללא מקור ארכאנודון (Achaenodon) - נכחד. ייתכן ששייך למשפחה Helohyidae. סוג ללא מקור אנדרוסארכוס (Andrewsarchus) - נכחד משפחה אנטלודונטיים (Entelodontidae) - נכחדה תת-סדרה דמויי היפופוטם (Whippomorpha) אינפרא-סדרה Hippopotamoidea אינפרא-סדרה Dichobunoidea - נכחדה אינפרא-סדרה Cetaceomorpha - בה הלווייתנים Robin MD Beck, Olaf RP Bininda-Emonds, Marcel Cardillo, Fu-Guo Robert Liu & Andy Purvis. "A higher-level MRP supertree of placental mammals". BMC Evolutionary Biology 6, Article number: 93, 2006
ריבר (סדרת טלוויזיה)

ריבר (באנגלית: River) היא סדרת דרמה בריטית בת שישה פרקים שיצרה וכתבה אבי מורגן, ובכיכובם של סטלאן סקארסגארד וניקולה ווקר. שידור הבכורה של הסדרה בערוץ BBC One היה ב-13 באוקטובר 2015. בנטפליקס שודרה הסדרה החל מ-18 בנובמבר 2015. הסדרה מתמקדת במפקח הבילוש ג'ון ריבר, שסובל מרגשות אשמה אחרי רציחתה של השותפה שלו במשטרה, והיא מופיעה בהזיותיו כרוח רפאים. סטלאן סקארסגארד – מפקח בילוש ג'ון ריבר, משטרת המטרופולין של לונדון ניקולה ווקר – סמלת בילוש ג'קי "סטיבי" סטיבנסון אדיל אקטר – סמל בילוש איירה קינג ג'ורג'ינה ריץ' – רוזה פאלוס, פסיכולוגית במשטרה סורקה קיוזאק – בריידי סטיבנסון אוון טיל – רב-פקד מרקוס מקדונלד טרלוך קונוורי – פרנקי סטיבנסון אדי מארסן – תומאס ניל קרים, המרעיל מלמבת' לזלי מנוויל – פקד בילוש כריסי ריד מייקל מלוני – טום ריד ג'ים נורטון – מייקל בניגן שאנון טרבט – ארין פילדינג ג'וזף אלטין – כריסטופר ריילי את הסדרה הזמינו שארלוט מור ובן סטיבנסון. המפיקים בפועל היו ג'יין פת'רסטון, מנדה לווין, אבי מורגן ולוסי ריצ'ר. באוקטובר 2014 החל שלב הצילומים בלונדון. החברה המפיקה הייתה Kudos, והסדרה הופצה ברחבי העולם על ידי Shine International. שירה של הזמרת טינה צ'ארלס "I Love to Love (But My Baby Loves to Dance)" מופיע פעמיים בסדרה, בתחילת הפרק הראשון ובסיום הפרק האחרון. הצילומים נערכו בשמונה רבעים בלונדון - למבת', איזלינגטון, קמדן, האקני, סאות'ארק, רדברידג', ניוהאם, טאוור המלטס ולואישם. אתרים בולטים בסדרה כוללים את דרך קלרקנוול באיזלינגטון, פארק סאות'ארק, תיאטרון הגלוב וגשר המילניום בסאות'ארק, ותחנת הרכבת סטרטפורד בניוהאם. אתר האינטרנט הרשמי של ריבר "ריבר", במסד הנתונים הקולנועיים IMDb (באנגלית) "ריבר", באתר נטפליקס "ריבר", באתר Rotten Tomatoes (באנגלית) "ריבר", באתר Metacritic (באנגלית) "ריבר", במסד הנתונים הקולנועיים KinoPoisk (ברוסית) Pa, ‏Abi Morgan to pen new detective series for BBC, The Telegraph, 24 September 2013 "Netflix Acquires BBC's 'River' Starring Stellan Skarsgård". Deadline. 13 באוקטובר 2015. נבדק ב-14 באוקטובר 2015. {{cite web}}: (עזרה) "John Doyle: Watch River, a masterpiece of melancholy crime drama". Globe and Mail. 15 במאי 2018. נבדק ב-28 ביוני 2019. Over six hours, the mystery of Stevie's death unravels and River becomes deeply knowledgeable about despair and anxiety, something that enables him to solve other crimes. {{cite news}}: (עזרה) "BBC One River, Episode 1: Credits". BBC. נבדק ב-13 באוקטובר 2015. {{cite web}}: (עזרה) "BBC One announces brand-new drama series RIVER, by Emmy award-winning writer Abi Morgan". BBC. 24 בספטמבר 2013. נבדק ב-25 בינואר 2014. {{cite news}}: (עזרה) "Production starts on BBC One's River starring Stellan Skarsgard". BBC. 6 באוקטובר 2014. נבדק ב-27 במרץ 2015. {{cite news}}: (עזרה) White, Peter (24 בספטמבר 2013). "BBC1 orders Abi Morgan crime series". Broadcast Now. נבדק ב-25 בינואר 2014. {{cite news}}: (עזרה) "London's at its moody best in Scandi-style River" (הודעה לעיתונות). FilmFixer. 13 באוקטובר 2015. נבדק ב-13 באוקטובר 2015. {{cite press release}}: (עזרה)
צטרומיננטיה

צטרומיננטיה (שם מדעי: Cetruminantia) הוא ענף של מכפילי פרסה אשר התפתח החל מראשית האאוקן ובתוכו נכללים האבות המשותפים של מעלי הגירה ושל ההיפופוטמיים וקרוביהם, לרבות סדרת הלווייתנים. הקבוצה התפצלה מקבוצות דמויי החזיר ובעלי הכרית הכוללת את הגמליים. בקבוצה זו כלולות 2 קבוצות עיקריות: Ruminantiamorpha, בה מצויים מעלי הגירה, אשר פיתחו התאמה להעלאת גירה של צמחים וצטנקודונטמורפה, הכוללת בעיקר את דמויי ההיפופוטם, מינים שהתפתחו בעיקר לחיים במים, חלקם אף בים הפתוח. קבוצה Ruminantiamorpha תת-סדרה מעלי גירה (Ruminantia) אינפרא-סדרה טרגולינה (Tragulina) אינפרא-סדרה פקוריים (Pecora) קבוצה צטנקודונטמורפה (Cetancodontamorpha) תת-סדרה דמויי היפופוטם (Whippomorpha) אינפרא-סדרה Hippopotamoidea אינפרא-סדרה Dichobunoidea - נכחדה אינפרא-סדרה Cetaceomorpha - בה הלווייתנאים Robin MD Beck, Olaf RP Bininda-Emonds, Marcel Cardillo, Fu-Guo Robert Liu & Andy Purvis. "A higher-level MRP supertree of placental mammals". BMC Evolutionary Biology 6, Article number: 93, 2006